Diari Oficial de la Generalitat Valenciana


Sumari del DOGV 9202, del 26-10-2021 (2021/10555)

RESOLUCIÓ de 21 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, d'ampliació del termini per a la presentació de la justificació de les ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici de 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9202

Data del DOGV
:   26-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10120


Data del document
:   21-10-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 21 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, d'ampliació del termini per a la presentació de la justificació de les ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici de 2021. [2021/10502]  
  
L'Ordre 6/2020, de 4 de març, de la Conselleria d'Agricultura, Desenvolupament Rural, Emergència Climàtica i Transició Ecològica, estableix les bases reguladores per a la concessió d'ajudes a ajuntaments de la Comunitat Valenciana per a potenciar projectes de lluita contra el canvi climàtic.  
Per la Resolució de 16 de juny de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes als municipis de la Comunitat Valenciana, per a potenciar projectes de lluita contra el canvi climàtic, per a l'exercici de 2021 (DOGV 9111, 21.06.2021).  
L'apartat onzé de l'esmentada convocatòria estableix en relació amb el pagament de les subvencions concedides que «La sol·licitud de pagament de la subvenció, prèvia justificació pel beneficiari de la realització de la inversió dirigida a la Direcció General de Canvi Climàtic, podrà realitzar-se des de l'endemà de la resolució de concessió de la subvenció, sempre que l'actuació estiga executada. El termini màxim per a presentar la sol·licitud de pagament és d'un mes des de la finalització de la inversió o, en el cas d'actuacions ja realitzades durant els quatre anys previs a la data de la publicació de la convocatòria, en aqueix mateix termini després de la notificació de la resolució estimatòria. En tot cas s'estableix com a data límit per a presentar la sol·licitud de pagament de la subvenció el 31 d'octubre de 2021».  
Tenint en compte el moment en què es va publicar la convocatòria, s'entén que els beneficiaris no disposen de suficient termini per a dur a terme el compliment de l'obligació de sol·licitud de pagament en la data límit de 31 d'octubre de 2021, tot això fa convenient ampliar aquest termini de justificació inicialment previst.  
L'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, disposa que l'òrgan concedent de la subvenció podrà atorgar, excepte precepte en contra, contingut en les bases reguladores, una ampliació del termini establit per a la presentació de la justificació, que no excedisca la meitat d'aquest i sempre que amb això no es perjudiquen drets de tercers.  
La Llei 39/2015, d'1 octubre, de procediment administratiu comú de les administracions públiques (d'ara en avant, LPAC), en l'article 32, determina que l'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat a les persones interessades.  
  
Vist el que disposen l'article 70 del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, i l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar el termini per a la sol·licitud de pagament de les subvencions destinades a ajuntaments de la Comunitat Valenciana per a potenciar projectes de lluita contra el canvi climàtic, fins al 9 de novembre de 2021.  
  
Segon  
Publicar aquesta resolució en el Diari Oficial de la Generalitat Valenciana als efectes previstos en els articles 32, 40 i 45 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Contra aquesta resolució no podrà interposar-se cap recurs, d'acord amb el que disposa l'article 32.3 de l'esmentada Llei 39/2015.  
  
València, 21 d'octubre de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.